Abdulla Yameen

Abdulla Yameen Abdul Gayoom (født 21. mai 1959) er en maldivisk politiker. Han var president i Maldivene fra 17. november 2013 til 17. november 2018.«Parliament inaugurates Mr. Abdulla Yameen Abdul Gayoom as the sixth President of the Republic of Maldives» , People's Majlis - Republic of Maldives, 17. november 2013.

 Politisk virke 
Yameen har sittet i nasjonalforsamlingen i fire sammenhengende perioder og vært opposisjonsleder. Han tilhørte partiet Dhivehi Rayithunge Party (DRP), men etablerte i 2010 sitt eget parti, Progressive Party of Maldives.«Gayoom's new party to be called Progressive Party of Maldives»  , Minivan News, 5. september 2010.

I 2013 stilte Yameen som presidentkandidat. Etter anklager om valgfusk ble valget 7. september annullert av Høyesterett og ny første valgomgang ble avholdt 9. november, etter å ha blitt utsatt fra den planlagte valgdatoen 19. oktober.«Yameen sworn in as president of the Maldives», BBC News, 17. november 2013. Yameen vant presidentvalget i andre valgomgang 16. november med 51,3 % av stemmene, mot 48,6 % for rivalen Mohamed Nasheed.«Maldives election: Abdulla Yameen wins run-off vote», BBC News, 16. november 2013. 

Ved presidentvalget 23. september 2018 stilte Yameen mot Ibrahim Mohamed Solih som representerte Maldivenes demokratiske parti. Yameen tapte og innrømmet sitt nederlag i en fjernsynstale dagen etter.

Yameen er halvbror av tidligere president Maumoon Abdul Gayoom. I halvbrorens tid som president var Yameen  leder for State Electric Company (STELCO) og State Trading Organisation (STO).«Candidate 3: Abdulla Yameen» , Minivan News, 26. august 2013.

 Referanser 

Kategori:Maldiviske politikere
Kategori:Personer fra Malé
Kategori:Fødsler i 1959